מרדכי שטרנברג

הרב מרדכי שטרנברג (מכונה לפעמים רֶבּ מרדכי או רֶבּ מוטי) כ"ג באייר ה'תש"ח, 1 ביוני 1948, כפר פינס – י"ב בכסלו ה'תשפ"ג, 5 בדצמבר 2022, ירושלים) היה ראש ישיבת הר המור מאז הקמתה בשנת תשנ"ח עד פטירתו. קודם לכן שימש ר"מ בישיבת מרכז הרב. נולד בכפר פינס לרבקה ולרב משה שטרנברג, שהיה רב היישוב. טרם הגיעו לגיל בר-מצווה נפטר אביו, ואימו עם ארבעת ילדיה עברו לגור בירושלים. למד בישיבת נתיב מאיר ולאחר מכן בישיבת כנסת חזקיהו בכפר חסידים, שבה למד בחברותא כשנה וחצי עם ראש הישיבה הרב אליהו מישקובסקי, וקיבל ממנו את דרך הלימוד בסגנונו של הרב שמעון שקופ. נשא את בתו של הרב משה לוין, רבה הראשי של נתניה, ובת דודתו של הרב זלמן מלמד. בהמשך עבר בעקבות אחיו התאום, הרב עמיאל שטרנברג, לישיבת מרכז הרב, בשל ה"כלל-ישראליות" שלה (כהגדרתו), שם למד בעיקר אצל הרב מרדכי פרום ואצל הרב אברהם שפירא. שימש כר"מ בישיבת ניר קריית ארבע יחד עם הרב מיכאל הרשקוביץ. בגיל 25 מונה לר"מ בישיבת מרכז הרב על ידי הרב צבי יהודה הכהן קוק. במהלך השנים לימד הרב שטרנברג את השכבה המבוגרת בישיבה והתאפיין בשיעורי גמרא מעמיקים. רבנים רבים המשמשים כר"מים בישיבות למדו בין השאר אצלו, וכן מספר ראשי ישיבות, והוא נחשב כבעל השפעה בלימוד עיון בישיבות מהזרם הדתי לאומי. בשנת תשמ"ח הוסמך לרבנות ולדיינות באופן רשמי על ידי ראש ישיבת מרכז הרב והרב הראשי לישראל הרב אברהם שפירא. בשנת תשנ"ח (1997), נמנה עם קבוצת הרבנים שפרשה מישיבת מרכז הרב והקימה את ישיבת הר המור אשר עמד בראשה לצד אחיו הרב עמיאל. עד לפרישה לימד גם במכון מרחבים בירושלים.[דרוש מקור] הרב שטרנברג לימד גם בישיבות בית אל, אור עציון, עטרת ירושלים, קדומים, מעלה אליהו, עטרת נחמיה ובבית המדרש הקהילתי בגבעת שמואל. תלמידים מישיבת שבי חברון היו באים לשמוע שיעורים מפיו בירושלים. בכסלו ה'תשפ"ב (דצמבר 2021) פורסם כי חלה בסרטן הריאות. נפטר ממחלתו ביום י"ב בכסלו ה'תשפ"ג (5 בדצמבר 2022) בגיל 74. יסוד גישתו ללימוד התורה הוא חתירה להבנת דברי הגמרא והראשונים "מבלי לאלץ את הסוגיה, אלא להקשיב לה". בדבריו שנתפרסמו בחוברת "לעסוק בדברי תורה" הדגיש את ההתרחקות מהנחות מוקדמות בגישה לסוגיה: "היכולת להיפתח, לבוא כדף חלק, לרצות לשמוע – בלא כל סייג וללא שום מגבלות – היסוד לה הוא הענווה...". על פי שיטתו, לרוב יש להעדיף שכל המפרשים הסכימו להגדרות הבסיסיות היסודיות, ונחלקו רק בניואנסים ופרטים. חינך לכך שלימודים אקדמיים אינם תחליף לישיבה ולעולם הרוחני, אלא לימוד מקצוע, ואמר: "כל בחור מהישיבה שהולך לאקדמיה הוא בסדר גמור, לכתחילה! הוא לומד מקצוע, ובאיזה עולם הוא חי? הוא לא עזב את הישיבה". הרב מרדכי היה מחברי ומקימי ארגון איחוד רבני תורת הארץ הטובה, גוף המאגד רבנים מזקני תלמידי הרצי"ה ממגוון ישיבות. חתנו, הרב משה שחור הוא מראשי "צעירי תורת הארץ הטובה". בשנתו האחרונה, כחבר בוועדת החינוך של איחוד הרבנים, שלח מכתב למנהלים ומנהלות בחמ"ד על הזהות הציונית-דתית, ובו הסיסמה: ”תורה ויראת שמים, וכתוצאה מזה – עבודה”. היה שותף בהקמה וחבר הוועד המנהל של עמותת אבוקת אור, המסייעת לבוגרים המתמודדים עם שילוב מוגבלויות הכולל עיוורון ופגיעה מוחית, ובכללם בנו הבכור שלומי. השתתף במחאה נגד מצעד הלהט"ב בירושלים, ואמר, ביחס לשתיקת חלק מהרבנים בסוגיה זו, כי "מתוך אהבה גדולה לעם ישראל ולמדינת ישראל חייבת להופיע הזדעזעות גדולה". מחה בפומבי נגד עלייה להר הבית, וציטט את דברי הראי"ה קוק: ”פגימה אחת בקדושת מקום בית חיינו, עולה לנו על כל מיליונים של ישובים מעשיים”. הרב התראיין בנושא מספר פעמים לתקשורת. ביקר את התנהלותה הלקויה של מפלגת הבית היהודי בראשות נפתלי בנט בנושאי יהדות במדינה, בהתעלמותה מדעת תורה ותלמידי חכמים. יום לפני הבחירות לכנסת העשרים ושתיים, בהן התמודדו איילת שקד ונפתלי בנט (יחד עם בצלאל סמוטריץ' והרב רפי פרץ) ברשימת ימינה, פרסם כי לא יעלה על הדעת לתמוך בהם. בשנת ה'תשע"ו (2016) קרא לפרק את הממשלה לאור התרקמות מתווה הכותל ונתינת לגיטימציה לרפורמים. כמו כן פסק שעל כפיית חיילים לגלח את זקנם צריך ללכת לכלא. קרא לחזק את הרבנות הראשית כ”מרכז היחיד במדינה לענייני הגיור ולכל ענייני היהדות הממלכתיים בישראל”, וחתם על מכתב רבנים בו נאמר כי ”גיורים פרטיים מערערים את יסודותיה של מדינתנו כמדינה יהודית”, וכי יכירו אך ורק בגיורים אשר עברו תחת ידה ואישורה של הרבנות הראשית והעומדים בראשה. בשנת תשס"ב פנה אליו אדם שחיבר ספר על מסכת כתובות, וביקש ממנו הסכמה. הרב מרדכי סירב ואמר: ”הסכמות זה עניין לגדולי הדור, תבקש מר' אברום שפירא”. גם כשהנ"ל ביקש את הסכמתו על ספר נוסף שחיבר לאחר מכן, נהג כך, ואף שעודד את המחבר להוציא את הספר לאור, טען שהוא אישית לא שייך לדרגת הסכמות, וכי ”הסכמה יכול לתת רק ר' אברום”. גולת הכותרת של יצירתו התורנית של הרב שטרנברג היא שיעוריו העיוניים בתלמוד, אשר חלקה נדפס במסגרת סדרת "עיונים משיעורי הרב מרדכי". עד שנת ה'תשפ"א (2021) יצאו לאור במסגרת הסדרה מספר כרכים: פרק שניים אוחזין, בתורת ה' חפצו – דרכי לימוד (תשס"ט) מסכת בבא בתרא, תורתי בקרבם (תשע"א) מסכת שבת, דרכי לימוד (תשע"ב) מסכת כתובות, עם שיעורים באמונה (תשע"ג) מסכת קידושין (תשפ"א) תורת המועדים, חנוכה ופורים (תשפ"ג) הסדרה יוצאת לאור על ידי בית המדרש הקהילתי בגבעת שמואל. העורך הראשי הוא הרב דוד טורנר. בשנת ה'תשפ"ד יצא לאור על-ידי הוצאת חוסן ישועות ספר ראשון במסגרת סדרת ספרים עתידית על מועדי השנה. הסדרה נקראת "שיעורי הרב מרדכי" והספר עוסק בחג הפסח. לעסוק בדברי תורה – הגישה לתורה ודרכי לימודה, תשס"א תורתך אהבתי – בענייני מצוות תלמוד תורה, תשע"ג בית נאמן בישראל – יסודות קשר הנישואין והדרכים לבנייתו, תשע"ה כי הם חיינו: למהותה של תורה ודרכי קניינה – גבעת שמואל, תשע"ה יתמך דברי ליבך – שיחות חיזוק בזמן התמודדות, תשע"ה באמונתו יחיה – שיחות הדרכה לחיים של אמונה, תשע"ו להרים את הדגל – על לימוד הגמרא בדורנו, תשע"ו שיעורים לחנוכה – בסוגיות במסכת שבת העוסקות במצוות החג; נדפסה 3 פעמים – תשס"ו, תשע"א ותשפ"ג התום והיושר – שיחות בענייני חינוך הרב אריאל אדרי – ר"מ בישיבת הר המור, אב בית דין רבני בבאר שבע ורב שכונת הר חומה בירושלים הרב דני איזק – ראש ישיבת בית אורות הרב משה בלייכר – מייסד ישיבת שבי חברון הרב יאיר גזבר – ראש ישיבת ירושלים לצעירים ור"מ בישיבת מרכז הרב הרב דוד ג'יאמי – ר"מ בישיבת הר המור ונשיא הישיבה התורנית בית שאן הרב חיים גנץ – ראש ישיבת מעלה אליהו שבתל אביב הרב ישעיהו דורון – ראש ישיבת לנתיבות ישראל בעיר העתיקה בירושלים הרב פנחס הדר – ר"מ בישיבת אורות אשקלון. בשנת תשע"ט יצא בעריכתו הספר 'שיעורי הרב מרדכי' על מסכת בבא קמא הרב יוסף הורוביץ – ר"מ בישיבת הר המור ובישיבת מצפה רמון הרב מאיר הילביץ – רב היישוב ברוכין בשומרון ור"מ בישיבת מעלה אליהו הרב איתי הלוי – רב היישוב מגרון ור"מ בישיבה לבוגרי צבא בעלי הרב מיכה הלוי – רב העיר פתח תקווה וראש ישיבת עטרת נחמיה בתל אביב הרב מרדכי הס – רב המושב נווה שבחבל שלום וראש הכולל במקום הרב חיים וולפסון – ראש ישיבת ההסדר ירוחם הרב דוד טורנר – ר"מ בישיבת מעלה אליהו תל אביב, בישיבה הגבוהה באיתמר, הכולל בגבעת שמואל ועוד. עורך ספרי 'עיונים משיעורי הרב מרדכי', על פי שיעורי הרב שטרנברג הרב משה יונגשטיין – ראש ישיבת דגל ירושלים הרב חגי לונדין – ראש ישיבת ההסדר חולון ור"מ בישיבת ההסדר שדרות ובמכון מאיר הרב יורם מושקוביץ – ר"מ בישיבות מרכז הרב ומעלה אליהו הרב דניאל מילר – לשעבר ראש ישיבת עטרת נחמיה וכיום ר"מ בישיבת שבי חברון ובישיבת איילת השחר הרב מנחם מנדל נוביק – רב היישוב משכיות הרב נעם סמט – ראש ישיבת שיח יצחק הרב אוהד קרקובר – רב היישוב כוכב השחר וראש הישיבה הגבוהה במקום הרב יעקב ידיד – ראש ישיבת ההסדר כרמיאל הרב אוהד תירוש – ראש הישיבה לבוגרי צבא 'בני דוד' בעלי ומקים מדרשת הרובע הרב שי ציון שאוליאן, חיים ברצונו, הוצאת ישיבת ההסדר רמת השרון, 2023 מאמרי הרב מרדכי שטרנברג זמינים לצפייה באתר ספריית אסיף. רשימת המאמרים של מרדכי שטרנברג באתר רמב"י רשימת המאמרים של מרדכי שטרנברג, באתר רמבי"ש משה מאירסדורף, ‏בלעדי לכיפה: ראש ישיבת ´הר המור´ בראיון נדיר, באתר כיפה, 22 ביולי 2016 הרב יאיר אטון, שלוש גישות בלימוד העיון, "אורייתא תליתאי" - קובץ תורני של ישיבת ההסדר ירוחם, אב ה'תשס"ט נטעאל בנדל, דברים שלא ידעתם על ראשי ישיבת הר המור, כיפה (אתר אינטרנט). שיעורי הרב מרדכי שטרנברג באתר ערוץ מאיר שיעורי הרב מרדכי שטרנברג באתר של בית המדרש הקהילתי בגבעת שמואל שידור חי: מסע הלוויה של ראש ישיבת הר המור הרב מרדכי שטרנברג זצ"ל, סרטון בערוץ "עכשיו 14", באתר יוטיוב (אורך: 02:58:41) כל הכתבות על הרב מרדכי שטרנברג, באתר ערוץ 7 מרדכי בן משה שטרנברג (1948-2022), דף שער בספרייה הלאומית זיכרון מרדכי, אסופת מאמרים לזכרו, מתוך כתב העת אסיף ח. הרב משה הלוי לוין, באתר עיריית נתניה הרב זלמן ברוך מלמד: הרב שטרנברג היה מגדולי מגידי השיעורים בעולם התורה, באתר ערוץ 7, 5 בדצמבר 2022 נטעאל בנדל, דברים שלא ידעתם על ראשי ישיבת הר המור, כיפה (אתר אינטרנט) ראו במבוא לספרו של הרב אברהם וסרמן, בריחי שערַיך. כמו כן ראו דברי הרב שלמה אבינר בתחילת שיעור זה. מה כתב הרב הראשי על הרב שטרנברג לפני כ-35 שנה?, באתר עכשיו 14, 6 בדצמבר 2022. תפילות לרפואתו של הרב מרדכי שטרנברג, באתר ערוץ 7, ‏כ"ט כסלו התשפ"ב אנושיות, תפיסה חינוכית ואמון באדם, באתר מקור ראשון, ‏י"ח בכסליו ה'תשפ"ג בהוצאת הישיבה הגבוהה מעלה אליהו, ת"א ה'תשס"א. ראו במבוא לספרו של הרב אברהם וסרמן, בריחי שערייך על עולם האקדמיה, באתר Youtube, ‏בשנתו האחרונה לימודי המשך, באתר איגוד בתי המדרש התורניים באקדמיה, ‏י"ז בסיון ה'תשפ"ב מהי הזהות הציונית-דתית?, באתר ערוץ 7 אתר עמותת אבוקת אור אהבת מרדכי, באתר ערוץ 7, ‏י"ד בכסליו ה'תשפ"ג מסע ההתרמה של 'אבוקת אור', באתר ערוץ 7, ‏א' בסיוון ה'תש"פ עובד ד' כמלאך, באתר ערוץ 7, ‏י"א בכסליו ה'תשפ"ג גיא עזרא, ‏ראש ישיבת הר המור: "איך אפשר שלא להזדעזע?", באתר "סרוגים", 4 באוגוסט 2017 ריאיון עם ראש ישיבת הר המור, באתר כיפה, ‏ט"ז בתמוז ה'תשע"ו מחאה נגד עליית ח"כ בן גביר להר הבית, באתר ערוץ 7, ‏י' באייר ה'תשפ"א אגרות הראי"ה, אגרת תרע"ז. שיחה עם הרב חגי לונדין, באתר עולם קטן, ‏גיליון לראש השנה ה'תשע"ו עצומת רבנים נגד התנהלות הבית היהודי בנושאי דת ומדינה, באתר הקול היהודי, ‏ט' בטבת ה'תשע"ד הבהרה: אין להצביע למפלגת ימינה, באתר כיפה, ‏ט"ז באלול ה'תשע"ט כנס חרום נגד מתווה הכותל, באתר כיפה, ‏י"ט באדר א' ה'תשע"ו אריה יואלי, ‏רבנים בציונות הדתית: "גיורים פרטיים עומדים בסתירה לתורה", באתר "סרוגים", 11 באוגוסט 2015 מאיר דורפמן, הסכמה רק מר' אברום, באתר גילוי דעת, ‏כ' בכסלו תשפ"ג בית המדרש בגבעת שמואל החליט להוציא לאור את השיעורים שמעביר הרב מרדכי שטרנברג בעיר, באתר ערוץ 7, ‏ח' בתשרי תשע"ב בתוך בטאון הישיבה 'ערוגות הבושם' חלק ח', העוסק במסכת שבת, שנלמדה אז בישיבה. סרטון בעמוד הבית, באתר הישיבה התורנית בית שאן גיא עזרא, ‏ראש ישיבת ירוחם הודיע: חוזר לגוש עציון, באתר "סרוגים", 24 ביוני 2020 דביר עמר, הרב יורם מושקוביץ: הרב מרדכי האיר לך את העיניים, גילה לך אור, באתר ערוץ 7, 30 בנובמבר 2023 חזקי ברוך, "איש שכל עצמותו - תורה": הרב מרדכי שטרנברג זצ"ל הובא למנוחות, באתר ערוץ 7, 6 בדצמבר 2022